|  |  |  |
| --- | --- | --- |
| cali |  |  |
| «Τα Σχολεία Προστατεύουν το Κλίμα» / ΑΝΤΙΓΟΝΗ-Κέντρο Τεκμηρίωσης και Πληροφόρησης για το Ρατσισμό, την Οικολογία, την Ειρήνη και τη Μη Βία |  | Θεματική: Φροντίζω το ΠεριβάλλονΥποθεματική: Κλιματική αλλαγή, Οικολογική συνείδησηΑπευθύνεται σε μαθητές/μαθήτριες: Γ-ΣΤ’ δημοτικού και Α’-Γ’ γυμνασίου Διάρκεια στο τετράμηνο: 5 εργαστήρια (4 δίωρα και 1 τρίωρο, 11 ώρες συνολικά)  |
|  |  |  |
| **Περιγραφή (50-100 λέξεις)**Το πρόγραμμα με τίτλο «Τα Σχολεία Προστατεύουν το Κλίμα» περιλαμβάνει 5 αυτοτελή εκπαιδευτικά βιωματικά συμμετοχικά εργαστήρια Περιβαλλοντικής Εκπαίδευσης (Π.Ε) με θεματική την Κλιματική Αλλαγή και την εξοικονόμηση ενέργειας. Σκοπός είναι να αποκτήσουν οι μαθητές/τριες επίγνωση και ευαισθησία σε ζητήματα κλιματικής αλλαγής. Βασικό στοιχείο κάθε εργαστηρίου είναι η εμπλοκή/ενεργός συμμετοχή των μαθητών/τριων σε δημοκρατικές διαδικασίες που τους προετοιμάζουν για ενεργούς πολίτες. Οι γνώσεις απορρέουν από την εκπαιδευτική διαδικασία που προωθεί την κριτική και συνεργατική επεξεργασία συγκεκριμένων ζητημάτων (Φαινόμενο του θερμοκηπίου, Ενέργεια, κοκ) ενώ παράλληλα καλλιεργούνται οι δεξιότητες των μαθητών/τριών. Τα παιδιά/έφηβοι, με την ενθάρρυνση των εκπαιδευτών/τριών, συνεργάζονται σε ένα φιλικό πλαίσιο όπου προστατεύονται και προωθούνται ο σεβασμός, η κατανόηση και η ελευθερία της έκφρασης. Βασικοί στόχοι των δραστηριοτήτων είναι να αναπτύξουν οι συμμετέχοντες/ουσες συνείδηση του επείγοντος χαρακτήρα των περιβαλλοντικών ζητημάτων ώστε να αναπτύξουν στρατηγικές και να αναλάβουν προσωπική και συλλογική δράση.**Στοχευόμενες δεξιότητες****Δεξιότητες Μάθησης:** Κριτική σκέψη (Critical thinking)Επικοινωνία (Communication)Συνεργασία (Collaboration)Δημιουργικότητα (Creativity)**Δεξιότητες Ζωής:** Κοινωνικές ΔεξιότητεςΠολιτειότηταΕνσυναίσθηση και ευαισθησίαΑνθεκτικότητα**ΜΙΤ: Δεξιότητες της τεχνολογίας και της επιστήμης:**Δεξιότητες ανάλυσης και παραγωγής περιεχομένου σε έντυπα και ηλεκτρονικά μέσα**Δεξιότητες του Νου:** Στρατηγική σκέψηΕπίλυση προβλημάτωνΠλάγια σκέψη**Δραστηριότητες** **1ο εργαστήριο (2 διδακτικές ώρες):** **«Εργαστήρι επικοινωνίας».** Διενεργείται η καλλιέργεια συνεργατικού κλίματος μεταξύ των μαθητών/τριών και η προσωπική ενδυνάμωση τους γίνεται μέσα από βιωματικά παιχνίδια για γνωριμία/ενίσχυση δεσμών ομάδας, ασκήσεις ενεργητικής ακρόασης και μη βίαιης επικοινωνίας, διαλογική συζήτηση, αναστοχασμό/αξιολόγηση. Προτείνεται το συγκεκριμένο εργαστήρι να προηγείται των άλλων καθώς αποτελεί μία παιδαγωγική εμπειρία που βοηθά την συνοχή της ομάδας. **2ο εργαστήριο (2 διδακτικές ώρες): «Ποιο είναι το οικολογικό μου αποτύπωμα;».** Μέσα από βιωματικό παιχνίδι για γνωριμία/ενίσχυση δεσμών ομάδας, παιχνίδι-κουίζ, διαλογική συζήτηση γίνεται ευαισθητοποίηση ώστε να προβληματιστούν οι μαθητές/τριες για τις καθημερινές τους συνήθειες και την επίπτωση αυτών στο κλίμα και στο περιβάλλον, αλλά και να προχωρήσουν σε αλλαγές συμπεριφοράς/πρακτικών.**3ο εργαστήριο (2 διδακτικές ώρες): «Αντιπαράθεση απόψεων-Άσπρο ή Μαύρο;».** Μέσα από Καταιγισμός ιδεών (brain-storming), εργασία σε ομάδες, αντιπαράθεση απόψεων (debate) και διαλογική συζήτηση οι μαθητές/τριες κινητοποιούνται να σκεφτούν κριτικά και να προβληματιστούν ως προς την πολυπλοκότητα και συνθετότητα των περιβαλλοντικών ζητημάτων που σχετίζονται με την κλιματική κρίση. **4ο εργαστήριο (2 διδακτικές ώρες): “Οι πάγοι λιώνουν… οι εικόνες παγώνουν!».** Μέσα από θεατροπαιδαγωγικές τεχνικές (παγωμένες εικόνες), διαλογική συζήτηση, εργασία σε ομάδες και δημιουργική γραφή οι μαθητές/τριες κινητοποιούνται να σκεφτούν κριτικά και να προβληματιστούν ως προς την πολυπλοκότητα και συνθετότητα των περιβαλλοντικών ζητημάτων που σχετίζονται με την κλιματική κρίση. **5ο εργαστήριο (3 διδακτικές ώρες -προαιρετικά επιπλέον 1 διδακτική ώρα): «Συμμετοχικός σχεδιασμός μιας εκστρατείας ευαισθητοποίησης».** Το συγκεκριμένο εργαστήρι έχει σχεδιαστεί για ομάδες/τάξεις που έχουν ήδη ασχοληθεί εκτενώς με το ζήτημα της κλιματικής αλλαγής και των επιπτώσεών της και που επιθυμούν να επιλύσουν προβλήματα που υπάρχουν στο σχολείο τους (που σχετίζονται με την ενεργειακή κατανάλωση και τη συμπεριφορά των χρηστών/τριων). Σκοπός του συγκεκριμένου εργαστηρίου είναι η ανάληψη συλλογικής δράσης από τα μέλη της ομάδας για την ευαισθητοποίηση και τη διάχυση της γνώσης στην υπόλοιπη σχολική κοινότητα και στις οικογένειες. Παράγωγο αυτού του εργαστηρίου είναι η οργάνωση εκστρατειών ενημέρωσης και ευαισθητοποίησης από τους μαθητές/τριες αξιοποιώντας τις γνώσεις και τις ειδικές ικανότητες/ταλέντα τους με δημιουργικό τρόπο.**Προσαρμογές για εμποδιζόμενους μαθητές**Δεν αναφέρονται συγκεκριμένα παραδείγματα προσαρμογών αν και ο φορέας έχει δηλώσει «ναι» στο αντίστοιχο πεδίο. **Επέκταση**(παρατίθενται προτάσεις για περαιτέρω επεξεργασία σε άλλες σχολικές δράσεις ή για προαιρετικές εργασίες)**Αξιολόγηση**Ερωτηματολόγιο προς τα παιδιά και τον εκπαιδευτικό. Συστατικό στοιχείο της Περιβαλλοντικής εκπαίδευσης αποτελούν οι αναστοχαστικές / κριτικές διαδικασίες επομένως πριν την ολοκλήρωση κάθε εργαστηρίου ζητείται από τα παιδιά/εφήβους που συμμετείχαν να συζητήσουν ή να γράψουν ελεύθερα τις σκέψεις, τα συναισθήματα και τις εντυπώσεις τους σε σχέση με το περιεχόμενο αλλά και την εκπαιδευτική διαδικασία του εργαστηρίου. Η αξιολόγηση γίνεται στα τελευταία 10 λεπτά του κάθε εργαστηρίου.  |  | **Σύνδεση με το Π.Σ:**Το εκπαιδευτικό πρόγραμμα ανταποκρίνεται άμεσα στους διαθεματικούς σκοπούς και στόχους των μαθημάτων της Ελληνικής Γλώσσας, Εικαστικών, Θεάτρου, Κοινωνικής και Πολιτικής Αγωγής, Αγωγής του Πολίτη, Βιολογίας, Οικιακής οικονομίας, Φυσικών, Χημείας, και Μελέτης Περιβάλλοντος όπως ορίζονται για το δημοτικό σχολείο και το Γυμνάσιο. **Εκτυπώσιμο Υλικό**-Οδηγός προγράμματος **Απαραίτητοι Σύνδεσμοι**1. Για φωτογραφικό υλικό, αντιγράψτε τον σύνδεσμο σε νέα καρτέλα του φυλλομετρητή σας: <https://drive.google.com/drive/folders/1a8iq8OPlG5QKtV2JlAO--jPWJQ0dPm-t?usp=sharing>
2. Για πληροφορίες σχετικά με την υπάρχουσα εφαρμογή του προγράμματος: <https://thess.climateschools.gr/>

**Οπτικοακουστικό υλικό**Για το φωτογραφικό υλικό για το Δ’ εργαστήρι «οι πάγοι λιώνουν, οι εικόνες παγώνουν» αντιγράψτε τον σύνδεσμο σε νέα καρτέλα του φυλλομετρητή σας: <https://drive.google.com/drive/folders/1a8iq8OPlG5QKtV2JlAO--jPWJQ0dPm-t?usp=sharing> **Διαδραστικό υλικό****Υποστήριξη εκπαιδευτικού**Φυσική παρουσία: (σχολεία Νομού Θεσσαλονίκης) |